Oñgeni Utala Ombimbiliya?
Usoka okuti . . .
omukanda una ounongo wovanthu?
omukanda wonoñgano?
Ondaka ya Huku?
OITYI OMBIMBILIYA IPOPIA
“Ovihonekwa aviho viatumwa okuhonekwa na Huku.”
OÑGENI OKUTAVELA KUOTYO TYIKUETELA OUWA
Tyikumbulula nawa omapulo akolela vali momuenyo.
Tyiava ehongolelo liafuapo konthele yetyi tulinga ononthiki ambuho.
Tyikalesa nekevelelo liotyotyili konthele yetyi matyikeya komutwe wandyila.
OKUTI TUPONDOLA UMWE OKUTAVELA KUETYI OMBIMBILIYA IPOPIA?
Eenga, mokonda yomahunga aa etatu:
Etyi ipopia tyelikuata kumwe. Ombimbiliya yahonekwa novalume 40 velikalela, mokueenda kuomanima 1.600. Ovanyingi puvo ankho kavelii. Mahi, atyiho tyikahi Mombimbiliya tyelikuata kumwe, nokupopia konthele yotyipuka tyike vala!
Ipopia omahipululo otyotyili. Ovahoneki vomouye, vaholeka oviponyo viovanthu vavo. Mahi, ovahoneki Vombimbiliya, vahoneka alo umwe oviponyo viavo no viovanthu vavo.
—2 Crônicas 36:15, 16; Salmo 51:1-4.
Omaulo Ombimbiliya apeho afuiswapo. Etyi ankho nkhele kuakambela omanima 200, Ombimbiliya yaulile okuti epundaumbo Liombambilonia malihanyuako. (Isaías 13:17-22) Kayapopile vala oñgeni Ombambilonia maihanyuako, mahi tupu yapopile enyina liou meihanyeko!
—Isaías 45:1-3.
Mombimbiliya muna omaulo omakuavo afuisiluepo umwe ngetyi apopilwe. Okuti otyo katyituavela ehunga liokutavela okuti Ombimbiliya yatumwa okuhonekwa na Huku?
SOKA KUETYI
Oñgeni Ondaka ya Huku ipondola okukalesa vali nawa omuenyo wove?
Ombimbiliya ikumbulula epulo olio mu ISAÍAS 48:17, 18; nomu 2 TIMÓTEO 3:16, 17.
LILONGESA VALI
ONONDAKA ONONGWA MBA HUKU!
Okuti Onondaka Onongwa Omba Huku Umwe Tyili?
Oñgeni tutyi okuti Ombimbliya oyo tyotyili?
umb_Latn umb_Latn umb_Latn cjk_Latn swh_Latn umb_Latn swh_Latn umb_Latn umb_Latn umb_Latn xho_Latn umb_Latn lua_Latn umb_Latn umb_Latn kea_Latn umb_Latn ayr_Latn umb_Latn umb_Latn umb_Latn umb_Latn umb_Latn swh_Latn umb_Latn umb_Latn